

**ЖИСМОНИЙ ШАХСЛАРНИ** **БАХТСИЗ ҲОДИСАДАН СУҒУРТА ҚИЛИШ УЧУН ОММАВИЙ ОФЕРТА**

Ушбу Оммавий оферта (бундан буён матнда Оферта деб юритилади)
**“KAFIL-SUG’URTA” АЖ** нинг (бундан буён матнда Суғурталовчи деб юритилади) номаълум доирадаги жисмоний шахсларга (бундан буён Суғурта қилдирувчи деб юритилади) йўлланган қуйидаги суғурта шартларида суғурта шартномасини Суғурталовчининг ахборот тизимлари воситасида тузиш таклифи бўлиб ҳисобланади. Суғурталовчи ва Суғурта қилдирувчи шартнома тарафларидир.

Мазкур Oфepтa шартларининг қабул қилиниши ва шартлашилган суғурта мукофотининг тўланиши унинг шартларини акцептлаш ҳамда Суғурта қилдирувчининг Суғурта шартномасини тузишга розилиги бўлиб ҳисобланади. Суғурта қилдирувчи томонидан суғурта мукофоти тўланганлиги факти тасдиқланганидан кейин унга электрон суғурта полиси юборилади ва Суғурта шартномаси тузилган деб ҳисобланади.

Ушбу оферта шартларига кўра, суғурталанган шахс ҳар қандай шахс бўлиши мумкин. Бундан ташқари, ҳаёти ва соғлиғи билан боғлиқ мулкий манфаатлари суғурта объекти бўлган ва унинг фойдасига суғурта шартномаси тузилган қуйидаги шахслар бундан мустасно. Суғурталанган шахслар суғурта полисида кўрсатилади.

Қуйидаги шахслар суғурта қилинмайди:

- 1-гуруҳ ногиронлари;

- невропсихиотрик, онгологик ва тери-венерологик диспансерларда рўйхатдан ўтганлар;

- 1 ёшдан кичик ва 70 ёшдан катталар.

Ўзбекистон Республикаси Фуқаролик кодексининг 370-моддасига мувофиқ Оферта шартларининг қабул қилиниши мазкур Оферта шартларини сўзсиз қабул қилинган деб ҳисобланади ва у билан қуйидагиларга розилик ифодаланади:

- мазкур Оферта шартлари, жумладан унда баён қилинган суғурта шартларига розилик;

- аризани тўлдиришда кўрсатилган шахсга доир маълумотлар билан суғурта фаолиятини амалга ошириш мақсадида автоматлаштирилган ёки автоматлаштирилмаган тарзда ишлов бериш йули орқали 5 йил муддатга ишлашга, жумладан уларни йиғиш, тизимлаштириш, тўплаш, сақлаш, аниқлаштириш, улардан фойдаланиш, уларни эгасини кўрсатмаслик, блоклаш, йўқ қилишга (йўқ қилиш ҳақида хабар қилмаган ҳолда), шунингдек суғурта шартномасини бажариш, ички ҳужжат айланмасини таъминлаш мақсадида учинчи шахсларга уларни беришга розилик.

Суғурта қилдирувчи Суғурталовчининг интернет ресурси воситасида Суғурта шартномасини тузиш натижасида ўз ҳуқуқи ва муомалага лаёқатлигини тасдиқлайди, шунингдек ўз зиммасига юклатилган мажбуриятлар юзасидан жавобгарликни англайди.

Суғурталовчининг интернет ресурсида онлайн тарзда Суғурта шартномасини тузиш учун Суғурта қилдирувчидан унинг электрон почта манзили ва мобил телефон рақами мавжудлиги талаб қилинади.

Суғурта қилдирувчи томонидан Суғурталовчининг интернет ресурсида Суғурта шартномасини тузиш учун зарур ва муҳим бўлган барча маълумотларни киритиш Суғурта учун ариза бўлиб ҳисобланади.

Суғурталовчи “Суғурта фаолияти тўғрисида”ги Ўзбекистон Республикаси Қонунининг 62-моддаси талабларига мувофиқ Суғурта қилдирувчи ва Суғурта шартномасида кўрсатилган бошқа жисмоний шахсларнинг шахсга доир маълумотлари сақланишини ва ошкор қилинмаслигини таъминлаш мажбуриятини ўз зиммасига олади.

“Оферта”, “Суғурта шартномаси” ва “Суғурта полиси” ҳаволалари бундан буён матнда мазкур электрон ҳужжатга нисбатан бир хил аҳамиятга эга бўлади.

**I. УМУМИЙ ШАРТЛАР**

1.1. Ушбу Қоидалар, суғурта фаолиятини тартибга солувчи Ўзбекистон Республикасининг амалдаги Қонунчилиги ҳамда **“KAFIL-SUG’URTA”** АЖ Уставига ва суғуртанинг 1-классга мувофиқ ишлаб чиқилган бўлиб, жисмоний шахсларни бахтсиз ҳодисалардан суғурталашнинг асосий шартларини белгилаб беради.

1.2. Cуғурталовчи жисмоний шахслар билан бахтсиз ҳодисалардан суғурталаш шартномалари (суғурта полислари) ни тузиб, суғурта шартномаси (суғурта полиси) да кўрсатилган ҳақ (суғурта мукофоти) эвазига Суғурта қилдирувчининг ёки Суғурта шартномаси (суғурта полиси) да кўрсатилган бошқа шахсларнинг (Суғурталанган шахсларнинг) соғлиғи ва/ёки ҳаётига зарар етказилганда (суғурта ҳодисаси юз берганда) шартнома (полис) да шартлашилган суғурта пули доирасида суғурта тўловларини амалга оширади.

**II. ИШЛАТИЛАДИГАН АСОСИЙ АТАМАЛАР ВА УЛАРНИНГ ТАЪРИФИ:**

|  |  |
| --- | --- |
| **2.1. Суғурталовчи****2.2. Суғурта қилдирувчи****2.3. Суғурталанган шахс** | Ўзбекистон Республикасининг қонун ҳужжатларига мувофиқ ва Ўзбекистон Республикаси Молия вазирлигининг Лицензияси асосида суғурта фаолиятини амалга оширадиган **“KAFIL-SUG’URTA”** АЖ.Суғурталовчи билан Оферта шартларида Суғурта қилиш шартномасини тузган муомалага лаёқатли жисмоний шахс.Ҳаёти ва/ёки соғлиғи билан боғлиқ мулкий манфаатлари суғурта объекти бўлган ва суғурта шартномаси унинг фойдасига тузилган жисмоний шахс. |
| **2.4. Суғурта полиси****2.5. Суғурта ҳодисаси****2.6. Бахтсиз ҳодиса****2.7. Наф олувчи****2.8. Суғурта пули****2.9. Суғурта товони****2.10. Суғурта даври****2.11. Географик ҳудуд** | Суғурташартномаси тузилганлигини тасдиқловчи, Суғурта қилдирувчига суғурта мукофоти тўлангандан кейин бериладиган ҳужжат.Суғурта шартномасида назарда тутилган, суғурта полисида кўрсатилган суғурта даврида ва суғурта ҳудудида ҳақиқатда юз берган битта ёки бир нечта ҳодиса бўлиб, у юз бериши билан Суғурталовчида суғурта товонини тўлаш мажбурияти юзага келади. Одам организмига ташқи таъсир кўрсатган ва тана жароҳатига ёки соғлиғига бошқа зарар етишига олиб келган, суғурталанган шахснинг иродасига боғлиқ бўлмаган равишда тўсатдан, қисқа вақт оралиғида содир бўлган воқеа.**Соғлиғига бошқа зарар етиши:**а) куйиш, яшин уриши ёки электр токининг таъсирида тан жароҳатлари олиш;б) кимёвий (саноат ёки маиший) моддалардан заҳарланиш ва/ёки заҳарли ва/ёки куйдирадиган моддалар, буғ ёки газлардан нафас олиш ёки уларга тегиш натижасида заҳарланиш, куйиш;в) совуқ уриши, чўкиш, одам ёки ҳайвонларнинг ҳужуми, қуёш уриши, нарсаларнинг нафас йўлларига тўсатдан кириб қолиши, заҳарли ўсимликлардан ўткир заҳарланиш, шунингдек, транспорт воситаларида (автомобиль, поезд, трамвай ва б.) ёки улар фалокатга учраганда, машиналар, механизмлар ва турли хил асбоб-ускуналардан фойдаланганда олинган жароҳатлар. Суғурталанган шахснинг ёзма розилиги билан суғурта шартномаси (суғурта полиси) га кўра суғурта товонини олувчи жисмоний ёки юридик шахс. Суғурта шартномаси (суғурта полиси) да белгиланган ва Суғурталовчининг Суғурта қилдирувчи олдидаги мажбуриятларининг чегарасини англатадиган пул маблағлари миқдори. Суғурта шартномасида баён қилинган суғурта ҳодисаси натижасида юзага келган зарарни қоплаш учун Суғурталовчи томонидан суғурта суммаси доирасида тўланадиган пул маблағлари суммаси.Суғурта шартномаси (полиси) да кўрсатилган, Суғурталовчи мажбуриятлари амалда бўладиган давр.Ўзбекистон Республикаси |

**III. УМУМИЙ ШАРТЛАР**

**3.1. Суғурта шартномасини тўзиш ва унинг кучга кириши тартиби:**

3.1.1. Мазкур оферта Суғурталовчи томонидан Суғурта қилдирувчига суғурта хизматларини сотиш ва кўрсатиш шартларини белгилайдиган электрон ҳужжат бўлиб ҳисобланади;

3.1.2. Суғурта шартномаси (суғурта полиси) Суғурта қилдирувчи томонидан Суғурталовчига ахборот тизимларидан фойдаланган ҳолда такдим этилган маълумотлар асосида шаклланади;

3.1.3. Суғурта қилдирувчи электрон аризанинг тўлдирилиши шарт бўлган катакларини мустақил ва аризада кўрсатилган ҳужжатларнинг аслидаги маълумотларга қатъий мувофиқ ҳолда тўлдирилади;

3.1.4. Суғурта қилдирувчи аризада кўрсатилган ҳужжатларнинг ишончлилиги ва аслига тўғри эканлиги учун зиммасига жавобгарликни олади, шунингдек аризада кўрсатилган ҳужжатларни уларнинг аслига мувофиқ бўлмаганида суғурта ҳодисаси юз берган тақдирда, Суғурталовчи суғурта товони тўлашни рад этиш ҳуқуқига эга эканлигига рози бўлади;

3.1.5. Аризада кўрсатилган ва унга киритилган ҳужжатларнинг маълумотлари автоматик равишда Суғурта шартномасига (Суғурта полисига) киритилади.

3.1.6. Офертада ва Қоидаларда таклиф қилинадиган суғурта шартларига рози бўлган тақдирда, Суғурта қилдирувчи Суғурталовчининг ахборот тизимида ўз розилигини тасдиқлайди ва Суғурта шартномасини тузиш учун аризани (бундан буён матнда Ариза деб юритилади) Суғурталовчининг ахборот тизимидан фойдаланган ҳолда онлайн тарзда тўлдиришга киришади.

3.1.7. Аризани тўлдиришда Суғурталовчи учун суғурта ҳодисаси юз бериши эҳтимолини аниқлашда муҳим аҳамиятга эга бўлган барча зарур маълумотларни ва суғурта ҳодисаси юз беришидан кўрилиши мумкин бўлган зарарлар миқдорини (суғурта таваккалчилигини) кўрсатиш талаб қилинади. Барча маълумотлар ҳужжатларнинг аслига қатъий мувофиқликда кўрсатилиши керак.

3.1.8. Ариза тўлдирилганидан кейин, Суғурталовчининг ахборот тизими томонидан “Суғурта мукофотини тўлаш ва Суғурта полисини расмийлаштириш” тугмасидан фойдаланишга автоматик тарзда рухсат берилади.

3.1.9. Суғурта шартномаси тарафлари Суғурта қилдирувчи томонидан суғурта полисининг олиниши суғурта шартномаси (суғурта полиси) лозим даражада имзоланганлигини тасдиқлайди.

3.1.10. Суғурта қилдирувчининг суғурта мукофотини тўлаганлиги факти Суғурталовчининг ахборот тизими томонидан тасдиқланган сана мазкур Оммавий оферта акцент қилинган ва Суғурта шартномаси тузилган санадир.

**3.2. Суғурта шартномаси (полислари) бўйича тўловни амалга ошириш тартиби:**

3.2.1. Суғурта шартномаси (полиси) бўйича тўловни амалга ошириш Суғурталовчи томонидан қўлланиладиган ахборот (онлайн) тизимларидан фойдаланган ҳолда амалга оширилади;

3.2.2. Тўлов тизимининг ҳимояланган каналига кейинги қайта йўналтириш учун ариза қабул қилинганлигини тасдиқлаш Суғурталовчи томонидан Суғурта қилдирувчи аризани тўлдираётганида кўрсатиб ўтган мобил телефон рақамига СМС-хабарни жўнатиш йўли билан амалга оширилади;

3.2.3. СМС-хабар тасдиқлаш коди билан бирга олинганидан кейин Суғурта қилдирувчи электрон тўлов тизимини танлаши зарур, ундан кейин у суғурта мукофотининг ҳисобланган суммасини Суғурталовчининг ҳисоб рақамига ўтказиш учун танланган тўлов тизимининг сайтига автоматик тарзда қайта йўлланади;

3.2.4. Суғурта полиси қиймати тўланганлиги ҳақидаги тасдиқ олинганидан кейин Суғурталовчининг ахборот тизими Суғурта полисини расмийлаштиришни электрон шаклда автоматик тарзда амалга оширади, уни Суғурта қилдирувчининг электрон почта манзилига йўллайди ва ундан кейин Суғурта полисининг серияси ва рақами, Суғурта полиси электрон тарзда жўнатилганлиги факти ҳақидаги маълумотларни ичига олган СМС-хабар жўнатилиши йўли билан Суғурта қилдирувчини хабардор қилади.

3.2.5. Суғурталовчи тўлов провайдерининг ҳаракатлари/ҳаракатсизлиги учун, шунингдек Суғурта қилдирувчининг электрон тўловлар тизими ва интернет орқали тўлаш билан боғлиқ зарарлари ва таваккалчиликлари учун жавобгар бўлмайди.

3.2.6. Cуғурта мукофотини банк картаси билан тўлаш бевосита Суғурта қилдирувчи (Наф олувчи) -карта эгаси томонидан амалга оширилиши керак. Aгap Суғурта қилдирувчи банк картасини тўлов тўлаш учун бошқа шахсга берган бўлса, Суғурта қилдирувчи бу билан боғлиқ барча таваккалчиликларни ўз зиммасига олади ва мазкур ҳолатда суғурта мукофотини тўлаш Суғурта қилдирувчи томонидан амалга оширилган деб ҳисобланишига рози бўлади.

3.2.7. Суғурталовчининг ахборот тизимида “Суғурта мукофотини тўлаш ва Суғурта полисини расмийлаштириш” тугмасини босиш билан, шунингдек шакллантирилган суғурта мукофотини тўлаган ҳолда Оферта йўлланган шахс Ўзбекистон Республикаси Фуқаролик кодексининг 370-моддасига мувофиқ мазкур Оферта шартларига рози эканлигини билдиради.

**3.3. Суғурта шартномасини (суғурта полисини) Суғурта қилдирувчининг ташаббусига кўра муддатидан илгари тугатиш. Суғурта мукофотини қайтариш:**

3.3.1. Суғурта шартномасини (Суғурта полисини) Суғурта қилдирувчининг ташаббусига кўра муддатидан илгари тугатиш Суғурталовчининг манзилига бекор қилиш ҳақидаги ёзма аризани йўллаш орқали амалга оширилади.

3.3.2. Суғурта шартномаси муддатидан аввал бекор қилинганда, суғурта мукофоти Суғурталовчининг сарф-харажатлари учун 35 фоиз миқдорида чегириб қолган ҳолда суғурта муддатининг ўтмаган даври учун қайтарилади.

3.3.3. Агар Суғурталовчининг суғурта шартномасини муддатидан аввал бекор қилиш талаби, Суғурта қилдирувчининг ўз мажбуриятларини бажармаганлиги билан боғлиқ бўлса, у ҳолда тўланган суғурта мукофоти қайтариб берилмайди.

3.3.4. Суғурта шартномасини (Суғурта полисини) Суғурта қилдирувчининг ташаббусига кўра муддатидан илгари тугатиш (бир тарафлама тартибда) фақат қонун ҳужжатларида ва суғурта шартномасида назарда тутилган ва йўл қўйилган ҳолларда амалга оширилади.

**СУFУРТАЛОВЧИНИНГ РЕКВИЗИТЛАРИ:**

Тўлиқ номи:

“Kafil Sug’urta” АЖ

Почта манзили:

Ўзбекистон Республикаси, Тошкент шаҳри, Мустақиллик шоҳкўчаси, 59-уй.

 Электрон манзили (расмий интернет ресурси/электрон почта):

www.kafil.uz / info@kafil.uz

Давлат рўйхатидан ўтказилганлиги ҳақида маълумотлар:

Жамият Ўзбекистон Республикаси Адлия вазирлиги томонидан 2007 йилнинг
 24 декабрида 13- сонли реестр рақами билан рўйхатдан ўтказилган.

Лицензия туғрисида маълумотлар:

Ўзбекистон Республикаси Молия вазирлиги тoмoнидaн 2022 йилнинг 25 февралдаги СФ 00038-сонли Лицензия берилган.

**IV. СУҒУРТА ҲОДИСАСИ**

4.1. Ушбу офертада кўрсатилган шартлар ва истисноларга мувофиқ расмийлаштирилган суғурта полиси асосида, суғурталанган шахснинг ногиронлиги, жисмоний шикастланиши ёки ўлимига олиб келадиган бахтсиз ҳодисалар (ишда ва уйда) суғурта ҳодисалари деб тан олинади.

4.1.1. Суғурта даврида ва географик ҳудуд доирасида содир бўлган, юз бериши билан Суғурталовчининг Суғурта товонини тўлаш мажбурияти юзага келадиган битта ёки бир нечта ўзаро боғланган ҳодисалар (суғурта таваккалчиликлари) суғурта ҳодисаси деб тан олинади.

**V. УМУМИЙ ИСТИСНОЛАР**

5.1. Ушбу офёртанинг 4.1. бандда кўрсатилган ходисаларга тўғридан-тўғри ёки билвосита олиб келган қуйидаги сабаблар суғурта ҳодисаси сифатида тан олинмайди:

а) ҳар қандай тавсифдаги ҳарбий ҳаракатлар (уруш эълон қилинганлиги ёки қилинмаганлигидан қатъий назар), террорчилик ҳаракатлари, фуқаролар урушлари, инқилоб, қўзғолон ёки бошқа шунга ўхшаш тартибсизликлар, шу жумладан ички тартибсизликлар (митинглар, ғалаёнлар, иш ташлашлар, намойишлар);

б) табиий офатлар, ядровий портлаш, ионли радиация ёки ядровий ёқилғи ёниши ёки сирқиб чиқиши натижасида ифлосланиши. Ушбу истисно доирасида ёниш деганда атомларнинг ҳар қандай парчаланиши жараёни ҳам тушунилади.

воқеа қуйидагилар билан боғлиқ равишда рўй берса:

а) эпидемия;

б) Суғурталанган шахс алкогол, гиёҳванд ёки токсик моддалардан маст бўлиши, транспорт воситасини маст ҳолатда бошқариши, шунингдек транспорт воситасини алкогол, гиёҳванд ёки токсик моддалардан маст бўлган шахсга бериши;

в) ўз жонига қасд қилиш ёки ўз жонига қасд қилишга уриниши;

г) тергов идоралари ёки суд томонидан суғурталанган шахснинг ҳаракатларида қасддан қилинган жиноят аломатлари аниқланиши;

д) тергов идораларининг ёки суднинг қарори билан суғурталанган шахс майда безориликда ёки муштлашишда айбдор деб топилса, суғурталанган шахс ўз фуқаролик бурчини адо этиши ёки ўзининг ёки учинчи шахсларнинг ҳаёти, саломатлиги, шаъни ва обрўсини ҳимоя қилиш билан боғлиқ ҳаракатлари бундан мустасно;

е) ташхис қўйиш, даволаш ва профилактика чораларининг (шу жумладан дорилар инъекциясининг), агар улар бахтсиз ҳодиса натижасида келиб чиққан тан жароҳатини даволаш билан боғлиқ бўлмаса.

5.2. Қуйидаги ҳодисалар суғурта ҳодисаси ҳисобланмайди: ҳамма турдаги касалликлар, шу жумладан касб ва юқумли касалликлар, тери-таносил касалликлари, шу жумладан ОИТВ ва ОИТС, шунингдек дори-дармонлар ва озиқ-овқатларни истеъмол қилишдан келиб чиққан касалликлар.

5.3. Бахтсиз ҳодиса содир бўлиб, ушбу ҳодиса содир бўлган пайтдан эътиборан
30 (ўттиз) кунлик муддат ичида суғурталовчини хабардор қилмаган тақдирда суғурта даъвоси кўриб чиқилмайди ҳамда уларга суғурта товони тўланмайди (мазкур муддат ичида хабардор қилишнинг имконияти **ҳақиқатда чекланиб қолганлиги** бундан мустасно).

5.4. Мазкур офертанинг тўртинчи хатбошида кўрсатилган шахслар суғурта қилинмайди. Мазкур шахслар суғурталаниб, улар билан шартномада кўрсатилган бахтсиз ҳодисалар рўй берган тақдирда, суғурта даъвоси кўриб чиқилмайди ҳамда уларга суғурта товони тўланмайди.

5.5. Суғурталовчи мазкур офертада кўрсатилмаган ва/ёки тавсифланмаган бахтсиз ҳодисалар юзасидан жавобгарлик олмайди. Суғурталовчи Ўзбекистон Республикасининг амалдаги қонун ҳужжатларида назарда тутилган ҳолатларда ҳам суғурта товони тўловидан озод бўлади.

**VI. ТАРАФЛАРНИНГ ЖАВОБГАРЛИГИ**

6.1.Суғурталовчи Суғурта қилдирувчи томонидан ахборот тизимида ҳамма фойдалана оладиган шаклда такдим этилган маълумотлар учун жавобгар бўлмайди.

6.2. Суғурталовчи унинг ваколати доирасидан ташқарида бўлган ҳодисалар ва ҳолатлар натижасида юзага келган салбий оқибатлар учун, шунингдек учинчи шахсларнинг ҳаракатлари (ҳаракатсизлиги) учун, айнан эса қуйидагилар учун жавобгар бўлмайди:

- Суғурта қилдирувчи томонидан тақдим этилган маълумотлар ва ҳужжатлар ишончсизлиги, етарли бўлмаганлиги ва ўз вақтида берилмаганлиги оқибатида ўз зиммасига олган мажбуриятларни бажариш мумкин бўлмаган ёки Суғурта қилдирувчи томонидан мазкур Оферта шартлари ёки ҳужжатларга талаблар бузилган тақдирда;

- ҳужжатларнинг ҳақиқийлиги ва тўғри расмийлаштирилганлиги (улардаги маълумотларнинг ишончлилиги ва тўлиқлиги) учун;

- алоқа линиялари ишининг бузилиши сабаблари бўйича Суғурта қилдирувчи томонидан полисни расмийлаштириш мумкин бўлмаганда, Суғурта қилдирувчининг ускуналари носоз бўлганида;

6.3. Тарафлар ушбу Оферта бўйича ўз зиммасига олган мажбуриятларни бажармаганлиги ва/ёки лозим даражада бажармаганлиги учун мазкур Офертада ва Ўзбекистон Республикасининг амалдаги қонун ҳужжатларида белгиланган тартибда ва шартларда жавобгар бўлади.

6.4. Енгиб бўлмас куч (форс-мажор) ҳолатлари юз берган тақдирда, Тарафлар ушбу Оферта бўйича ўз зиммасига олган мажбуриятларни бажармаганлиги ёки лозим даражада бажармаганлиги учун жавобгарликдан озод қилинади.

6.5. Мазкур Офертанинг бирор-бир қоидалари Суд томонидан ҳақиқий эмас деб тан олиниши қолган қоидаларнинг ҳақиқий эмаслигини келтириб чиқармайди.

**VII. ТАРАФЛАРНИНГ ҲУҚУҚ ВА МАЖБУРИЯТЛАРИ**

7.1. Суғурта қилдирувчи/Наф олувчи қуйидаги ҳуқуқларга эга:

а) Cyғypтa шартномаси доирасида Суғурталовчи маслаҳатларини олиш;

б) суғурта ҳодисаси юз берган тақдирда, Суғурталовчидан мазкур Суғурта шартномаси бўйича ўз зиммасига олган мажбуриятларни қонун ҳужжатларида белгиланган тартибда ва ҳажмда бажарилишини талаб қилиш.

7.2. Суғурта қилдирувчи/Наф олувчи қуйидагиларни бажариши шарт:

а) суғурта мукофотини ушбу оферта билан белгиланган тартибда ва муддатларда тўлаш;

б) суғурта ҳодисаси рўй бериш эҳтимолини олдини олиш мақсадида барча чораларни кўриш;

в) Суғурта шартномаси доирасида суғурта товонини тўлаш талабини Суғурталовчига асослаб бериши мумкин бўлган суғурта ҳодисаси юз берганида, Суғурталовчини бу ҳақда Офертада кўрсатилган исталган усулда хабардор қилиши;

г) Суғурталовчи томонидан даъвони кўриб чиқиш ва peгpecc талаби ҳуқуқини амалга ошириш мақсадида талаб қилиниши мумкин бўлган барча ҳужжатлар ва тартиб-таомилларнинг Суғурталовчи ҳисобидан бажарилишига рози бўлиши;

д) Суғурта шартномаси доирасида суғурта товонини тўлаш бўйича Суғурталовчига нисбатан талабни юзага келтириши мумкин бўлган суғурта ҳодисаси юз берганида, Офертада кўрсатилган ҳаракатларни амалга ошириши;

е) техник ва ёнғин хавфсизлиги қоидаларига риоя қилиш;

7.3. Суғурталовчи қуйидаги ҳуқуқларга эга:

а) Суғурталанган шахс ёки Наф олувчи суғурта тўловини талаб қилганда суғурталанган шахс ёки Наф олувчидан суғурта шартномаси бўйича мажбуриятларини, шу жумладан суғурта қилдирувчи зиммасида бўлган, лекин у бажармаган мажбуриятларни бажарилишини талаб қилиши. Мажбуриятларни бажарилмаслиги ёки ўз вақтида бажарилмаслиги қалтислиги суғурталанган шахс ёки Наф олувчи зиммасидадир;

б) Суғурта шартномасини тузиб бўлгандан кейин Суғурта қилдирувчи Суғурталовчига суғурта шартномасини тузаётганда ёлғон маълумотларни тақдим этганлиги аниқланса, суғурта шартномасини ҳақиқий эмас деб топишни ва Ўзбекистон Республикаси амалдаги қонунчилигида назарда тутилган ҳолатларнинг қўлланилишини талаб қилиши.

в) Суғурталанган шахсга ўзининг ишончли шифокор-мутахассисини унинг аҳволини текшириш ва касаллик тарихини ўрганиш учун юбориши;

г) қуйидаги ҳолларда суғурта қопламасини тўлашни рад этиши:

агар Суғурта қилдирувчи ёки Суғурталанган шахс ёки Наф олувчи:

- рўй берган бахтсиз ҳодиса ҳақида Суғурталовчига 30 (ўттиз) кунлик муддат ичида хабар бермаса;

- суғурта ҳодисаси рўй берганлигини, шунингдек рўй берган натижа билан бу ҳодисанинг боғлиқлигини тасдиқловчи ҳужжатлар ва маълумотларни тақдим этмаса ёки олдиндан нотўғри эканлиги маълум бўлган далил ва исботларни тақдим этса;

- Суғурталовчининг шифокор-мутахассиси жабрланган шахсни кўрикдан ўтказишига имконият бериш чораларини кўрмаса.

д) қалтислик ошишига олиб келувчи ҳолатлар ҳақида хабар топганда, суғурта шартномасининг шартларини ўзгартиришни ёки қўшимча суғурта мукофоти тўлашни талаб қилиши.

7.4. Суғурта қилдирувчининг ҳуқуқлари:

а) Суғурталанган шахсни унинг ва Суғурталовчи розилиги билан алмаштириши;

б) Суғурта шартномасида кўрсатилган Наф олувчини Суғурталовчини ёзма хабардор қилган ҳолда бошқа шахсга алмаштириши. Суғурталанган шахснинг розилиги билан Наф олувчини алмаштириш фақат мазкур шахснинг розилиги билан амалга оширилиши мумкин.

Наф олувчи, агар у суғурта шартномаси бўйича маълум бир мажбуриятни бажарган бўлса ёки Суғурталовчига суғурта тўлови талаби билан мурожаат этган бўлса, бошқа шахс билан алмаштирилиши мумкин эмас.

**VIII.CУҒУPTA ҲОДИСАСИНИ КЎРИБ ЧИҚИШ**

8.1. Суғурталовчи суғурта товони тўловини суғурталанган шахснинг ёки Наф олувчининг суғурта ҳодисаси ҳақидаги ёзма аризаси ва унга илова қилинган – мазкур қоидаларнинг 9.2-бандда кўрсатилган тасдиқловчи ҳужжатлар асосида амалга оширади:

8.2. Аризага қуйидаги ҳужжатлар илова қилинади:

8.2.1. Суғурталанган шахс тан жароҳат олиши ва/ёки соғлиғига бошқа зарар етганда:

- Суғурта полиси/электрон суғурта полиси;

- касаллик тарихидан (даволаниш дафтаридан) кўчирма;

- рентген суратларидан нусха;

- Суғурталанган шахснинг паспорти ёки туғилганлиги ҳақида гувоҳномадан нусха.

8.2.2. Суғурталанган шахс гуруҳ ногирони бўлганда:

- Суғурта полиси/электрон суғурта полиси;

- касаллик тарихидан (даволаниш дафтаридан) кўчирма;

- ТМЭК маълумотномаси;

- Суғурталанган шахснинг паспорти ёки туғилганлиги ҳақида гувоҳнома.

Суғурталовчи томонидан суғурта ҳодисаси ҳақиқатда рўй берганлигини аниқлаш учун зарур бўлган бошқа ҳужжатлар талаб қилиниши мумкин.

8.2.3. Суғурталанган шахс суғурта ҳодисаси натижасида ҳалок бўлганда:

- Суғурта полиси/электрон суғурта полиси;

- касаллик тарихидан (даволаниш дафтаридан) кўчирма;

- Суғурталанган шахснинг ўлими ҳақидаги гувоҳнома;

Суғурталовчи томонидан суғурта ҳодисаси ҳақиқатда рўй берганлигини ҳамда суғурта товони миқдорини аниқлаш учун зарур бўлган бошқа ҳужжатлар талаб қилиниши мумкин.

8.3. Суғурталовчи 9.2-бандда кўрсатилган тегишли ҳужжатлар тақдим этилгандан сўнг, суғурта ҳодисасини тан олиш ёки олмаслик ҳақида 15 (ўн беш) иш кунида қарор қабул қилади.

8.4. Агар суғурта ҳодисаси рўй берганлиги муносабати билан суғурталанган шахс ёки Наф олувчига нисбатан мазкур иш юзасидан жиноий ва/ёки маъмурий иш қўзғатилган ёки суд жараёни бошланган бўлса, суғурта тўлови ҳақидаги қарорни қабул қилиш жиноий иш ёки суд жараёни тугагунга қадар қолдирилади.

**IX. CУҒУPTA ТОВОНИНИ ТЎЛАШ ТАРТИБИ**

9.1. Суғурта ҳодисаси рўй бериши билан боғлиқ суғурта тўлови:

9.1.1. Суғурталанган шахс тан жароҳати олганда ва/ёки соғлиғига бошқа зарар етганда “Бахтсиз ҳодисалардан эҳтиёт шарт суғурта қилишнинг барча турларидан суғурта ҳодисаси оқибатида тан жароҳати олиши бўйича суғурта товони миқдорини аниқлаш жадвали” (қуйида “Суғурта тўловлари жадвали” деб аталади) га мувофиқ суғурта пулига нисбатан фоизларда тўланади.

Бир бахтсиз ҳодиса оқибатида турли ташхислар билан таърифланувчи бир нечта тан жароҳати олинганда, суғурта тўловининг миқдори ҳамма тан жароҳатлар бўйича тўловларнинг йиғиндисини ташкил қилиб, ҳар бир суғурталанган шахс учун белгиланган суғурта пулидан ортиқ бўлиши мумкин эмас.

“Суғурта тўловлари жадвали” га киритилмаган ташхис қўйилган тана жароҳати олинганда, тўлов Суғурталовчининг ишончли шифокор-мутахассисининг хулосасига асосан “Суғурта тўловлари жадвали” нинг тан жароҳатига тўғри келадиган, тегишли бўлимида кўрсатилган максимал тўлов миқдори чегарасида амалга оширилади.

9.1.2.  Суғурталанган шахс I гуруҳ ногирони бўлганда: Суғурта тўлови суғурта суммасининг 75 (етмиш беш) фоизи;

II гуруҳ ногирони бўлганда: 50 (эллик) фоизи;

III гуруҳ ногирони бўлганда: 30 (ўттиз) фоизи миқдорида бўлади.

9.1.3. Суғурталанган шахс ҳалок бўлганда ушбу Суғурталанган шахс бўйича олдин амалга оширилган суғурта тўловларини чегириб қолган ҳолда суғурта пули миқдорида бўлади.

9.2. Суғурта ҳодисалари бўйича барча тўловларнинг умумий миқдори суғурта пулидан ортиқ бўлиши мумкин эмас.

9.3. Суғурталанган шахс суғурта ҳодисаси натижасида ҳалок бўлган ҳолатларида, суғурта товони тўлови Суғурта шартномаси (суғурта полиси) да кўрсатилган Наф олувчига тўланади.

9.4. Суғурта даври мобайнида Суғурталанган шахс билан содир бўлган бир ёки бир нечта суғурта ҳодисаси бўйича амалга оширилган суғурта тўловларининг умумий миқдори ушбу Суғурталанган шахснинг суғурта пулидан ортиқ бўлиши мумкин эмас.

9.5. Суғурта товони тўлови суғурталовчига суғурта даъво аризаси ва суғурта ҳодисасини тасдиқловчи барча зарур хужжатлар тақдим қилинганидан сўнг, 15 (ўн беш) кун ичида Суғурталанган шахснинг ёки Наф олувчининг ҳисоб рақамига пул ўтказиш орқали амалга оширилади.

**X. БОШҚА ШАРТЛАР**

10.1. Тарафлар ўз зиммасига олган мажбуриятларни бажармаганлиги ёки лозим даражада бажармаганлиги учун Ўзбекистон Республикасининг қонун ҳужжатларига мувофиқ жавобгар бўлади.

10.2. Суғурта натижасида қопланган зарарни етказилишига жавобгар бўлган шахсга нисбатан Суғурта қилдирувчининг талаб қилиш ҳуқуқи суғурта товонини тўлаган Суғурталовчига у томонидан тўланган сумма доирасида ўтади. Cyғypтa қилдирувчи Суғурталовчига барча хужжатлар ва далилларни бериши ва Суғурталовчига ўтган талаб

қилиш ҳуқуқини у томонидан амалга ошириш учун зарур бўлган барча маълумотларни хабар қилиши шарт.

10.3. Aгap Суғурта қилдирувчи Суғурталовчи томонидан қопланган зарарни етказилишига жавобгар бўлган шахсга нисбатан ўзининг талаб қилиш хуқуқидан воз кечган бўлса ёки мазкур ҳуқуқни Суғурта қилдирувчининг айбига кўра амалга ошириш мумкин бўлмаса, Суғурталовчи суғурта товонини тўлашдан тўлиқ ёки тегишли қисмида озод қилинади ва ортиқча тўланган товон суммаси қайтарилишини талаб қилишга ҳақли бўлади.

10.4. Суғурта шартномасидан келиб чиққан барча низолар ва келишмовчиликлар тарафларнинг музокаралари йўли билан ҳал қилинади, музокаралар йўли билан келишувга эришилмаган тақдирда, Ўзбекистон Республикасининг қонун ҳужжатларида назарда тутилган тартибда ҳал қилинади.